Skólinn býður uppá fjölþætt nám , þ.e. Suzukinám fyrir nemendur sem byrja 3 - 5 ára , klassískt nám fyrir 6 ára og eldri , rytmískt nám fyrir 8/9 ára og eldri , söngnám fyrir 10 - 15 ára sem kallast Söngfuglar og söngnám fyrir 16 ára og eldri . Framboð er þó breytilegt milli kennslustaðanna tólf . Hljómsveitir , samspil , kórar Nemendur á blásturs - og strokhljóðfæri , slagverk , gítar og söng hefja þátttöku í hljómsveitum eða samspili strax og geta leyfir ( á 1. – 3. ári ) . Þátttaka í samspili af öllu tagi er gríðarlega mikilvægur þáttur í tónlistarnámi . Nemendur þjálfast í að vinna allir sem einn að sama marki , heyrnrænt , rytmískt og félagslega – og gleðjast ásamt foreldrum yfir góðu verki í lok tónleika . Ómetanleg upplifun fyrir alla .